S-2910/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 28. apríl 2020, á hendur:

„B-x-x G-x-x, […] fyrir umferðar og fíknefnalagabrot með því að hafa mánudaginn 20. ágúst 2018, ekið bifreiðinni […], sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 45 ng/ml og tetrahýdrókannabínól 1,9 ng/ml) suður Breiðholtsbraut í Reykjavík og að bifreiðastæði við […], þar sem lögregla hafði afskipti af ákærða og jafnframt á sama tíma haft í vörslum sínum 3,95 g af maríhúana, sem lögregla fann við öryggisleit á ákærða.

Telst brot þetta varða við 1., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Jafnframt er krafist upptöku á 3,95 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1991. Samkvæmt framlögðu sakavottorði, dagsettu 28. apríl 2020, á ákærði nokkurn sakaferil að baki. Ákærði gekkst undir sekt samkvæmt lögreglustjórasátt 16. október 2012, m.a. fyrir akstur undir áhrifum áfengis. Ákærði gekkst aftur undir slíka sekt 21. janúar 2014, en þá fyrir akstur undir áhrifum ávana og fíkniefna og sviptur ökuréttindum. Með dómi Héraðsdóms Reykjavíkur 26. júní 2014 var ákærði dæmdur í 45 daga fangelsi fyrir akstur sviptur ökuréttindum og undir áhrifum áfengis og ávana og fíkniefna. Með dómi Héraðsdóms Reykjavíkur 6. mars 2019 var ákærði dæmdur í 4 mánaða fangelsi fyrir akstur sviptur ökuréttindum og undir áhrifum áfengis og ávana og fíkniefna, en auk þess fyrir vörslur ávana og fíkniefna. Að öðru leyti hefur sakaferill ákærða ekki áhrif við úrlausn þessa máls.

Brot þau sem ákærða eru gefin að sök í máli þessu voru drýgð áður en síðastgreindur dómur Héraðsdóms Reykjavíkur 6. mars 2019 var kveðinn upp. Verður ákærða því gerður hegningarauki nú, sbr. 78. gr. almennra hegningarlaga nr. 19/1940.

Við ákvörðun refsingar í máli þessu verður við það miðað að ákærða sé nú í fjórða sinn gerð refsing fyrir akstur undir áhrifum áfengis eða ávana og fíkniefna og í þriðja sinn fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af sakarefni málsins og dómvenju þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á 3,95 grömmum af maríjúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 114.700 krónur, að meðtöldum virðisaukaskatti, og 144.398 krónur í annan sakarkostnað.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari fyrir A-kvk-þf L-kvk-þf G-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-x-x G-x-x, sæti fangelsi í 45 daga.

Áréttuð er ævilöng ökuréttarsvipting ákærða.

Ákærði sæti upptöku á 3,95 grömmum af maríjúana.

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 114.700 krónur, að meðtöldum virðisaukaskatti, og 144.398 krónur í annan sakarkostnað.

B-kvk-nf V-kvk-nf

D Ó M S O R Ð:

Ákærði, B-x-x G-x-x, sæti fangelsi í 45 daga.

Áréttuð er ævilöng ökuréttarsvipting ákærða.

Ákærði sæti upptöku á 3,95 grömmum af maríjúana.

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 114.700 krónur, að meðtöldum virðisaukaskatti, og 144.398 krónur í annan sakarkostnað.

B-kvk-nf V-kvk-nf